钦定古今图书集成/明伦汇编/宫闱典/第023卷 > 《慰皇太后表》前人
## 钦定古今图书集成/明伦汇编/宫闱典/第023卷 > 《慰皇太后表》前人

皇灵新陟，变抚遗弓。俪极永怀，悲兴捐玦。六宫哀痛，
九宇摧伤。恭惟皇太后陛下，坤道宅中，家人位正。脱
簪而谏，期共济于中兴；缀衣于庭，忍遽闻于末命。虽
委裘之悲至切，而“定鼎之托方新。愿制尽伤，永绥敷
遗。”

又

“变兴梧野，九土乌号；悲结椒涂，六宫缟哭。宅忧罔极，
降割何深！”恭惟皇太后陛下，志绍徽音，躬行美化。冬
温夏凊，佐孝养于东朝；海润星晖，演庆源于中壸。骤
抚鼎湖之戚，奚堪舆极之哀。愿抑慈怀，聿扶新政。

又

云升梧野，顿隔千秋；日短蓂阶，驾言十浃。《委裘》祸迫，
捐玦哀深。恭惟皇太后陛下，教尽人伦，庆隆母道。虽
“易月以日，难穷伉俪之悲；然荐子于天，正重携持之
托。愿俯从于中制，用式副于群情。”

又

悲捐玉玦，痛极呼天。祭服练冠，制严《易月》。乘云浸远，
濡露何堪。恭惟“皇太后陛下，德佐先猷，庆锺神胄。虽
徬徨虞汭，望欲断于苍梧；然婉娈周姜，任方隆于京
室。愿少宽于哀抱，用丕赞于鸿图。”

又

望断乘云，怅龙骖之浸邈；制严易月，恍凤历之再周。
凡属帱封，式同追慕。恭惟皇太后陛下，承天功大，与
子仁深。虽悼舜陟方，不替苍梧之望；然开周嗣历，方
隆丰𦬊之休。愿少抑于哀悰，用永绥于神器。

又

宫车辍驾，浸远翠华；国典行权，恍终素跸。托言释禫，
胡忍免丧。恭惟皇太后陛下，夙著脱簪，骤罹捐玦。虽
梧云不返，永为祎翟之伤；然𦬊水方来，共徯帘帷之
助。愿释居诸之感，俯从遐迩之情。

又

九疑陟远，莫返皇灵；七庙升宗，聿彰世德。洪名有赫，
哀抱弥深。恭惟皇太后陛下，“位正家人，道隆坤母。躬
《葛覃》之节俭，厥配有光；秉清庙之肃雍，干嫔增感。于
惟大册，肆对皇穹。臣迹系分符，神驰望阙”云云。

又

“大德得名，尊归昭考。嗣王谋庙，上奉徽音。宗祢休扬，
宫帏怆极。恭惟皇太后陛下俭昭练服，中协黄裳。嗣
任德之肃雍，思齐以圣。名尧功之巍荡，焕有其章。聿
深羽翟之怀，于赫觚坛之告。臣猥兼戎辖，隃赞邦彝”
《云云》。

又

“复阳在地，气应黄钟。坤德承天，悲深素跸。六宫增疚万宇永怀。恭惟皇太后陛下，长信宅尊，思齐继美。手
扶宫日，坐占千岁之长；目断台云，尚想九疑之远。愿
纾哀于俪极，以永翼于皇图。臣逖守江城，隃瞻禁阙”
云云。

又

“龙湖言远，椒掖永怀。凤翣戒严，菆涂载辟。六宫雨泣，
万宇雷哀。恭惟皇太后陛下，俪极勋高，正家化洽。抚
轩皇之剑舄，祔贲桥山；奉舜帝之衣裳，思藏梧野。尚
轸乾坤之记，愿纾朝夕之思。臣身系分符，神驰攀绋”
《云云》。

又

“国谨重丧，龙棺就殡。礼襄大事，鸾掖兴怀。海宇同哀，
山陵告备。恭惟皇太后陛下，忧勤孔夙，哀戚谨终。妫
汭居诸，怅虞琴之已远；会稽咫尺，望禹穴以奚追。愿
纾既葬之悲，式相维新之治。臣承流有守，伸慰无从”
《云云》。

又

地隔丹洲，毕举九虞之际；天临清庙，昭升七世之宗。
檿主思皇，椒闱若惕。恭惟“皇太后陛下，性锺慈俭，德
备忧勤。嫔虞帝以曰钦，陟方浸邈；对文王之于穆，率
祀惟恭。愿纾坤极之思，益衍乾符之庆。臣属縻民牧，
莫效侯朝”《云云》。

又

“羲日更新，治开泰象。虞云浸远，悲在乾元。驹隙易流，
乌号何及。恭惟皇太后陛下光辅先帝，敬授人时。元
会衣冠，尚想熙明之政；月游剑舄，忍闻永绍之名。愿
宽悼往之哀悰，益抚履端之昌运。臣属縻一障，阻慰
三朝”《云云》。